2000ನೆ ಇಸ್ವಿ ಸೆಪ್ಟೆಂಬರ್ 29ರಂದು ಎಸ್ಐಎ 25 ಏರ್್ಬಸ್ ಖರೀದಿಯ ಆದೇಶದ ಘೋಷಣೆಯನ್ನು ಮಾಡಿತು. (ಎ380 ಎಂದು ಆ ಕಾಲಕ್ಕೆ ತಿಳಿಯಲಾಗಿತ್ತು.) 8.6 ಶತಕೋಟಿ ಡಾಲರ್ ಮೌಲ್ಯದ ಈ ಆದೇಶದಲ್ಲಿ 10 ವಿಮಾನಗಳು ನಿಶ್ಚಿತವಾಗಿತ್ತು. ಇತರ 15 ಏರ್್ಪ್ರೇಮ್(ಎಂಜಿನ್ ಬಿಟ್ಟು ವಿಮಾನದ ಶರೀರ)ಗಳ ಆಯ್ಕೆಗಳ ಅವಕಾಶವಿತ್ತು. 2001ರ ಜುಲೈ 12ರಂದು ಸಿಂಗಪುರ್ ಏರ್ಲೈನ್ಸ್ ಆದೇಶವನ್ನು ದೃಢಪಡಿಸಿತು. 2005ರ ಜನವರಿಯಲ್ಲಿ "ಫಸ್ಟ್ ಟು ಫ್ಲೈ ದಿ ಎ380- ಎಕ್ಷ್್ಪೀರಿಯನ್ಸ್ ದಿ ಡಿಫರೆನ್ಸ್ ಇನ್ 2006" ಎಂಬ ಘೋಷಣೆಯನ್ನು ಏರ್ಲೈನ್ 2005ರ ಜನವರಿಯಲ್ಲಿ ಬಿಡುಗಡೆ ಮಾಡಿತು. 2006ರ ದ್ವಿತೀಯ ತ್ರೈಮಾಸಿಕದಲ್ಲಿ ಬರುವುದೆಂದು ನಿರೀಕ್ಷೆ ಮಾಡಲಾಗಿದ್ದ ಮೊದಲ ಎ380-800 ವಿಮಾನದ ಪ್ರಚಾರಕ್ಕಾಗಿ ಅದು ತಾನಾಗಿಯೇ ರೂಪಿಸಿದ್ದು. 2005ರ ಜೂನ್್ನಲ್ಲಿ ಅನಿರೀಕ್ಷಿತ ತಾಂತ್ರಿಕ ಸಮಸ್ಯೆಗಳಿಂದಾಗಿ ಆರಂಭದ ಏರ್್ಬಸ್ ಎ380 ಪೂರೈಕೆ ಆರು ತಿಂಗಳ ಕಾಲ ವಿಳಂಬವಾಗಲಿದೆ ಎಂಜು ಏರ್್ಬಸ್ ದೃಢಪಡಿಸಿತು. ಇದರಿಂದಾಗಿ ಮೊದಲ ಆಗಮನವನ್ನು ನವೆಂಬರ್ 2006ಕ್ಕೆ ಮುಂದೂಡಲಾಯಿತು. ಈ ಪ್ರಕಟಣೆಯು ಎಸ್ಐಎದ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಚ್ಯೂ ಚೂನ್ ಸೆಂಗ್ ಅವರಿಗೆ ಕೋಪವನ್ನು ತರಿಸಿತು. ಅವರು ಏರ್್ಬಸ್ಅನ್ನು ಕೋರ್ಟಿಗೆಳೆಯುವ ಬೆದರಿಕೆ ಹಾಕಿದರು. ಅವರು ಹೀಗೆ ಹೇಳಿದರು:

ಮುಂದುವರಿದ ಅವರು, ಎ380ಗೂ ಮೊದಲೇ ಬೋಯಿಂಗ್ 777-300ಇಆರ್ ಆಗಮನವಾಗಲಿರುವುದರಿಂದ ಎಸ್ಐಎ ತನ್ನ ಗಮನವನ್ನು ಬೋಯಿಂಗ್ ಕಡೆ ತಿರುಗಿಸುವುದು ಎಂದು ಹೇಳಿದರು. ಏನೇ ಇದ್ದರೂ ಇದರಿಂದ ತನ್ನ ಪ್ರಚಾರ ಆಂದೋಳನಕ್ಕೆ ಯಾವುದೇ ತೊಂದರೆಯಾಗದು ಎಂಬುದನ್ನು ಎಸ್ಐಎ ಸೂಚಿಸಿತು.

2006ರ ಫೆಬ್ರವರಿಯಲ್ಲಿ ಮೊದಲ ಎ380 ಸಿಂಗಪುರ್ ಏರ್ಲೈನ್ಸ್್ನ ವಿಶಿಷ್ಟ ಬಣ್ಣದೊಂದಿಗೆ ಸಿಂಗಪುರಕ್ಕೆ ಹಾರಿತು. ಅಲ್ಲಿಯ ಏಶಿಯನ್ ಎರೋಸ್ಪೇಸ್್ನಲ್ಲಿ ಅದನ್ನು ಪ್ರದರ್ಶಿಸಲಾಯಿತು. 2006ರ ಜೂನ್ 14ರಂದು ಸಿಂಗಪುರ್ ಏರ್ಲೈನ್ಸ್ ತನ್ನ ಭವಿಷ್ಯದ ವಿಮಾನ ವಿಸ್ತರಣೆಯ ಭಾಗವಾಗಿ ಬೋಯಿಂಗ್ 787ಗೆ ಪ್ರಾರಂಭಿಕ ಆದೇಶವನ್ನು ನೀಡಿತು. ಈ ಆದೇಶವು 20 787-9ಗಳನ್ನು ಮತ್ತು 20ಕ್ಕೂ ಹೆಚ್ಚಿನವಕ್ಕೆ ಹಕ್ಕುಗಳನ್ನು ಒಳಗೊಂಡಿತ್ತು. ಎ380 ಸುಪರ್್ಜಂಬೋ ಮತ್ತೂ 6 ತಿಂಗಳು ವಿಳಂಬವಾಗಲಿದೆ ಎಂದು ಏರ್್ಬಸ್ ಪ್ರಕಟಿಸಿದ ಒಂದು ದಿನದ ನಂತರ ಈ ಆದೇಶ ಹೊರಬಿತ್ತು.

ಮೂರನೆಯ ವಿಳಂಬ ಘೋಷಣೆಯಾಗಿದ್ದು 2006ರ ಅಕ್ಟೋಬರ್ 3ರಂದು. ಪ್ರಥಮ ಎ380 ಪೂರೈಕೆಯನ್ನು ಅಕ್ಟೋಬರ್ 2007ರಂದು ಪೂರೈಸುವುದಾಗಿ ಪ್ರಕಟಿಸಲಾಯಿತು.

2007 ಅಕ್ಟೋಬರ್ 25ರಂದು ಮೊದಲ ವಾಣಿಜ್ಯಕ ಎ380 ಆರಂಭವಾಯಿತು. ವಿಮಾನದ ನಂಬರ್ ಎಸ್್ಕ್ಯೂ 380, 455 ಪ್ರಯಾಣಿಕರನ್ನು ಹೊತ್ತು ಸಿಂಗಪುರದಿಂದ ಸಿಡ್ನಿಗೆ ತೆರಳಿತು. ಸಿಡ್ನಿ ವಿಮಾನ ನಿಲ್ದಾಣದಲ್ಲಿ ಸ್ಥಳೀಯ ಕಾಲಮಾನ ಮಧ್ಯಾಹ್ನ 3:24 ಕ್ಕೆ ಇಳಿದಾಗ ಗಮನಾರ್ಹ ಸಂಖ್ಯೆಯಲ್ಲಿ ನೆರೆದ ಮಾಧ್ಯಮದವರು ಅದನ್ನು ಸ್ವಾಗತಿಸಿದರು. ಸಿಡ್ನಿಯಲ್ಲಿ ಮರುದಿನ ನಡೆದ ಸಮಾರಂಭದಲ್ಲಿ ಈ ಹಾರಾಟದಿಂದ ಬಂದ ಎಲ್ಲ ಆದಾಯವನ್ನೂ ಮೂರು ಅನಾಥಾಲಯಗಳಿಗೆ ಏರ್ಲೈನ್ ದಾನ ಮಾಡಿತು.

ಎ380 ಈಗ ನಿತ್ಯವೂ ಸಿಡ್ನಿ (ಅಕ್ಟೋಬರ್ 31ರಿಂದ ದಿನಕ್ಕೆ ಎರಡು ಬಾರಿ), ಟೋಕಿಯೋ, ಪ್ಯಾರಿಸ್, ಹಾಂಗ್ ಕಾಂಗ್, ಮೆಲ್ಬೋರ್ನ್, ಜುರಿಚ್ ಮತ್ತು ಲಂಡನ್ನಿಗೆ ನಿತ್ಯ ಡಬ್ಬಲ್ ಫ್ಲೈಟ್ ಹಾರಾಟ ನಡೆಸುತ್ತಿದೆ. ಸಿಂಗಪುರ್ ಏರ್ಲೈನ್ಸ್ 2010ರ ಏಪ್ರಿಲ್ 23 ಮತ್ತು 28ರಿಂದ ಐತಿಹಾಸಿಕವೆನ್ನಿಸಿದ ಲಂಡನ್ ಮತ್ತು ಸಿಂಗಪುರ್ ನಡುವೆ ದಿನಕ್ಕೆ ಮೂರು ಬಾರಿ ಎ380 ವಿಮಾನವನ್ನು ಹಾರಿಸಿ ಸ್ಮರಣೀಯವಾಗಿಸಿತು. ಕೆಲವು ದಿನಗಳ ಮೊದಲು 2010ರ ಇಜಾಫ್ಜಾಲ್ಲಾಜೋಕುಲ್(ಜ್ವಾಲಾಮುಖಿ) ಉಕ್ಕಿದ್ದರಿಂದ ಬಾಕಿ ಉಳಿದ ಪ್ರಯಾಣಿಕರ ದಟ್ಟಣೆಯನ್ನು ಕಡಿಮೆ ಮಾಡಲು ಈ ಹಾರಾಟ ನಡೆಸಲಾಯಿತು.

ರಚನೆ
ಎ380
ಬಿಸಿನೆಸ್ ಕ್ಲಾಸ್
ಕಾರ್ಯಾಚರಣೆ ಹೂಡಿಕೆಗಳು